tomron87/hebrew-wikipedia-sentences-corpus huggingface dataset:
לאחר שסלינה סיימה להקליט את שיר הנושא "A Boy Like That" משנת 1961 של הסרט "סיפור הפרברים" עבור RCA ויקטור ב-3 במרץ 1995, היא החלה להקליט את "Dreaming of You" ב-5 במרץ באולפני ההקלטות של קיו-פרודקשנס, שנמצאים בקורפוס כריסטי, טקסס.
במהלך ההקלטות חלתה סלינה בדלקת סימפונות.
אביה ביקש ממנה "פשוט לנסות" ולשיר את השיר כיוון שמספר מפיקים הגיעו מלוס אנג'לס כדי לראות אותה מקליטה אותו.
לאחר סיום ההקלטות, המפיקים אהבו את הטווח הקולי של הזמרת בשיר והחליטו להשתמש בהקלטה הראשונה שלו.
המפיק האמריקאי גאי רוש הפיק ועיבד עבורה את השיר, בנוסף לכך שהפיק ועיבד גם את "Captive Heart".
לאחר ההקלטות של "Dreaming of You", היא רצתה שבעלה כריס פרס ישמע את ההקלטה הסופית.
עם זאת, הוא לא היה יכול היות שאביה ביקש ממנו להצטוות ללהקה חדשה שהקים.
בשנת 2012, כתב פרס בספרו על היחסים שלו ושל סלינה, שהוא מתחרט שלא נכח במהלך ההקלטות של השיר.
ב-31 במרץ 1995 סלינה נרצחה בקורפוס כריסטי על ידי יולנדה סלדיבר.
"Dreaming of You" הופץ כסינגל המוביל מהאלבום Dreaming of You, ב-14 באוגוסט 1995, בעוד שגרסת הרמיקס והרדיו של "Techno Cumbia" הופצה כבי-סייד שלו.
הוא נכתב בסולם לה-מז'ור עם 84 פעימות לדקה, כאשר הסולם משתנה במהלך השיר.
הטווח הקולי של סלינה בשיר משתרע בין Eb3 ל-Eb5. קתלין טרייסי כתבה בספר הביוגרפי שלה על ג'ניפר לופז, שכלל בתוכו את תפקידה של לופז כסלינה בסרט הביוגרפי "סלינה" משנת 1997, כי השיר הוא "בלדת-להיט".
רמירו בר ממגזין בילבורד האמין ש-"Dreaming of You" כמו גם שיריה האחרים בשפה האנגלית "הוכיח שהיא יכולה להתמודד עם שירי פופ" וציין כי "ייתכן והמפיקים ניסו לדלל את הצליל ה"אתני" שלה קצת יותר מדי.
זאת על מנת שלא להרחיק את קהל המיינסטרים".
לארי פליק, גם הוא מבילבורד, כינה את השיר "בלדת פופ רומנטית נפלאה" והוסיף כי הוא "מדגיש את עוצמות קולה הילדותי והקליל של סלינה".
פליק האמין שבגלל מותה, התוכן הלירי שלו הוא "אופטימי ביותר".
ג'ון לנרט, כתב המוזיקה הלטינית של בילבורד כתב בחוברת של Dreaming of You כי סלינה "הביאה לידי ביטוי את קולה המיוחד בשירים כמו "I Could Fall in Love", "Missing My Baby" והשיר הזה".
בריאן גאלינדו מ-BuzzFeed, כינה את השיר כ"בלדה שמימית".
כלי תקשורת רבים, ביניהם Milwaukee Journal Sentinel ומגזין בילבורד, כינו אותם כ"בלדות וידוי", והוסיפו כי יש בהם מסרים פגיעים, הן מבחינה רגשית והן מבחינה רומנטית.
"Dreaming of You" מתחיל בקצב איטי בינוני.
סלינה שרה שהיא ערה בלילה וחושבת על אהובה, תוך שהיא מקווה שהוא גם חושב עליה.
לאחר מכן, הקצב של השיר נהיה מתון יותר.
בהמשך, סלינה שרה את הפזמון ומצהירה שהיא חולמת על אהובה ואומרת לו שהיא מתכננת להיפגש [ולחבק] אותו למחרת.
כמו כן, היא שואלת את עצמה "אם היית מסתכל בעיניי, האם היית רואה מה יש בפנים, האם בכלל היה אכפת לך?".
היא ממשיכה בשירה ומספרת כי היא מעוניינת להמתין, לפני ש"יהיה לה האומץ לומר כמה שאני אוהבת אותך", עד שהוא עצמו ירגיש כלפיה אותו הדבר.
סלינה עוברת לשיר בספרדית ושרה כמה היא חולמת על אהובה.
דברה ווקר מ-Sun-Sentinel כינתה את הבית בשפה הספרדית כ"בית שהגיע היישר מתוך ליבה של סלינה".
סלינה שרה את הפזמון פעם נוספת לפני שהיא אומרת שהיא תחלום בלי סוף על האהוב שלה ומצהירה כי "אין שום מקום בעולם שבו אני מעדיפה להיות, מאשר כאן בחדר שלי איתך".
קונסדין מ-The Baltimore Sun ציין לשבח את מילות השיר, תוך שניתח חלק מהן.
פליק אמר שקטע הסיום של השיר נתון לפרשנות בנוגע למה שהעתיד צופן, אם הדברים היו שונים.
עם יציאתו, זכה השיר לשבחים מטעם מבקרי המוזיקה.
רוברט ג'ונסון מחברת התקליטים פלאנט מיוזיק, שנמצאת ביוסטון, אמר לניו יורק טיימס כי אנשים ביוסטון קנו עותקים של האלבום Dreaming of You בגלל הסינגל "Dreaming of You".
פיטר ווטרוס, גם הוא מניו יורק טיימס הרגיש שכותבי השירים שעבדו עם סלינה על אלבום הבכורה שלה בשפה האנגלית "לא הצליחו להוציא ממנה את המיטב".
ווטרוס האמין שמכיוון שירתה של הזמרת, האמינו "שיש לה סיכוי טוב להצליח".
פיטר הרינגטון מוושינגטון פוסט כינה את מכירות השיר והצלחתו ברדיו כ"יוצאות דופן והוסיף כי "הוא מעורר תגובת רדיו חזקה, הן מתחנות בשפה האנגלית והן בספרדית, במיוחד בדרום מערב [ארצות הברית]".
בריאן לארק, מבקר קולנוע מטעם The Michigan Daily, כינה את השיר כ"מרסק".
מריו טרדל מ-The Beaver County Times כינה את השיר כ"מצרך קרוסאובר הכרחי".
אילן סטבנס כינה את השיר כ"להיט טופ 40".
אד מוראלס ממגזין Vibe האמין ש-"Dreaming of You" הוא "המנון שמזכיר את קווי המוזיקה של מדונה", הוסיף כי הוא "[משדל] את רוחה של סלינה" וסיכם בכך שהוא הצהיר כי "הוא לא מצליח להוציא [את השיר] מהראש".
קונסידין, עם זאת, האמין שהשיר מחקה את יצירותיה הקודמות של מדונה, וקבע כי השיר "נשמע [בדיוק] כמו סוג של דברים שמדונה עשתה [בשנות השמונים]".
כמו כן, הוא התעקש שהשיר "בשום פנים ואופן לא יכול להשתוות לשיריהן של פאולה עבדול או מדונה".
ב-Hispanic Today האמינו "שהשיר צפוי להכניס את סלינה לזירת מוזיקת הקרוסאובר".
ב-KOTV-DT כונה השיר כ"שיר ספרדי סקסי".
ב-31 במרץ 2010, תרזה ג'וסינו מ-PopMatters טענה כי מעריציה דוברי האנגלית אינם זוכרים אותה עוד ואמרה כי לדעתה, הם לא שכחו את "Dreaming of You" ו-"I Could Fall in Love".
אשלי ולז מ-Neon Tommy כינתה את השיר כ"אחד משירי האהבה התמימים והיפים ביותר שיצאו, [אולי] אי פעם".
ג'וש קנטו מ-San Antonio Current אמר באפריל 2015 כי השיר הוא "שיר לבבי".
ב-KUSA TV הוא כונה כ"שיר פריצה".
עמנואל האפסיס מ-KQED הצהיר כי "תרבות הפופ מתקדמת במהירות מסחררת, אולם כעבור שני עשורים, ההשפעה של סלינה עדיין מורגשת עמוקות.
בכל בר קריוקי סביר להניח שמישהו ישיר את "Dreaming of You" או"Amor Prohibido", שלקוח מתוך אלבום בעל אותו השם".
ארגוןרשימהמיקוםמקורבילבורד500 שירי הפופ של כל הזמנים376
"Dreaming of You" ו-"I Could Fall in Love" היו השירים הדיגיטליים הנמכרים ביותר של EMI רקורדס מ-1 באפריל 2004 עד 31 במרץ 2005. "Dreaming of You" הפך לאחד משיריה המצליחים ביותר של סלינה.
השיר זכה בפרס הפופ של ה-BMI על כך שצבר שני מיליון השמעות ברדיו בשנת 1996 והוא נחשב לאחד מהשירים המצליחים ביותר בארצות הברית בשנה בה יצא.
"Dreaming of You" נכלל גם בספרו של ברוס פולוק "7,500 השירים החשובים ביותר לתקופת הרוקנרול".
ב-Ellensburg Daily Record הוכרז כי השיר נחשב לאחד מהשירים המתאימים ביותר לריקודים בחתונות.
ב מוקם השיר במקום החמישי ברשימת "עשרת הסינגלים הטובים ביותר שיצאו בשנת 1995".
השיר נבחר לאחד מ-"500 שירי האהבה הטובים ביותר בכל הזמנים"; רשימה שפורסמה בתחנת הרדיו AOL.
ב-BuzzFeed מוקם "Dreaming of You" במקום השביעי ברשימת "15 השירים של סלינה הגדולים ביותר בכל הזמנים".
ב-OC Weekly דורג "Dreaming of You" במקום השישי ברשימת "10 השירים המובילים של סלינה בכל הזמנים".
מגזין לטינה הציב את השיר במקום השמיני ברשימת "זוכרים את סלינה: עשרת השירים המובילים שלה".
ולז מ-Neon Tommy דירגה את השיר במקום השלישי ברשימת "חמשת השירים המובילים של סלינה".
השיר הושמע בסן אנטוניו כל שעה, לאחר שנשלח לרדיו.
"Dreaming of You" נמכר בלמעלה מ-25,000 עותקים בשבוע הראשון לצאתו.
מאוחר יותר, הגיע למקום ה-22 למשך שבועיים רצופים, החל מ-25 בנובמבר 1995. ב-7 באוקטובר 1995, השיר הופיע לראשונה במקום ה-25 במצעד 40 שירי המיינסטרים.
"Dreaming of You" התברג במקום ה-36 במצעד השירים העכשוויים למבוגרים שפורסם ב-30 בדצמבר 1995. בשבוע השלישי שלו במצעד השירים הלטיניים, "Dreaming of You" הגיע למקום ה-16. השיר הגיע למקום ה-11 בשבוע השישי במצעד, ב-23 בדצמבר 1995. באותו השבוע, הגיע השיר למקום ה-11 במצעד השירים הטרופיים.
ב-13 בינואר 1996, "Dreaming of You" הגיע למקום התשיעי במצעד שירי הפופ הלטיניים.
חנויות מוזיקה ברחבי ארצות הברית היו "להוטות" ו"עקבו באופן תדיר" אחרי ההצלחה המסחרית של "Dreaming of You".
נכון לשנת 2010, השיר נמכר בלמעלה מ-254,000 עותקים דיגיטליים, על פי נילסן סאונד-סקאן.
באפריל 2015 דיווח בילבורד על עלייה של 133 אחוזים מנתוני הסטרימינג שלו במהלך יום השנה העשרים למותה.
הווידאו קליפ של "Dreaming of You" צולם לאחר מותה של סלינה והופץ בשנת 1995 לערוץ היוטיוב שלה.
הקליפ הוא "על צעירה שמתגנבת מביתה כדי לברוח עם הגבר שהיא אוהבת".
הקליפ מתחיל כאשר ניתן לראות בחורה ששומעת קריין רדיו מדבר על הסינגל החדש של סלינה.
לאחר מכן, היא מנשקת את ראשו של אביה, שנרדם לפני שארזה; אמה באותו הזמן, מנקה את המטבח.
בסוף הקליפ, נראית הבחורה כשהיא מחבקת את האהוב שלה, תוך שהשניים מתחבקים ונוסעים הרחק מהבית.
קריין הרדיו סיכום את הקליפ ואמר "זה בסדר, אני יודע שכל מי שצופה בקליפ נמצא\ת בדיוק עם אהוב\תו".
הקליפ הגיע למקום ה-49 ברשימת הווידאו קליפים המובילים של VH1 ב-18 באפריל 1998. בהמשך, צילמו קליפ אלטרנטיבי עם הולוגרמה של סלינה.
הקליפ זכה להתייחסות ממבקרי המוזיקה.
זמרים וזמרות מסגות שונות הקליטו את השיר מחדש.
זמרת הפופ הלטינית סוראיה ולהקת הבנים האמריקאית דה באריו בויז הקליטו את השיר במהלך ההופעה , ששודרה באפריל 2005. סוראיה נפטרה מסרטן השד ולאחר מותה, יצא אלבום האוסף Entre Su Ritmo y El Silencio, בו נכללה ההקלטה.
בשנת 2013 ביצע קרליטו אוליברו את השיר במהלך הופעתו בעונה השלישית של תוכנית הטלוויזיה האמריקאית The X Factor.
במהלך אחת מהופעותיו, הופיעה ברונו מארס עם השיר.
בשנת 2013, זמרת הפופ הברזילאית טניה מארה, הוציאה גרסה פורטוגזית בשם "Cuida de Mim", שנכללה באלבומה השביעי, Flor do Caribe.
בעונה השמינית של The X Factor, לקסי דווילה ביצעה את השיר.
מגזין בילבורד האמין שדווילה "ניסתה להתגבר על ביישנותה", באמצעות הביצוע המחודש של "Dreaming of You".
ב-MovieNewsGuide נכתב ש"הביצוע של דווילה לא גרם לתדהמה".
סליה בול מאיידולטור טענה שדווילה הייתה עצבנית וביישנית כשהיא ביצעה את השיר.
דברה איו מ-Toronto Star כינתה את הביצוע שלה כ"מיופה מדי", ואילו לינדזי פרקר מ-Yahoo Music כינתה אותו כ"חובבני".
ב-22 ביולי 2016 השיר הוקלט על ידי פטרישיה טומולאק עבור האלבום, Irreplaceable.
הקרדיטים נלקחו מתוך הערות האלבום, Dreaming of You.
מקוםתאריםמכירותארצות הברית (RIAA)זהב500,000סטרימינגארצות הברית (RIAA)1,788,000 מכירות + הזרמת מדיה בלבד
אזורתאריך יציאהפורמטחברת תקליטיםמקורכלל העולם14 באוגוסט 1995תקליטורEMI לטין
(בעברית: "חולמת") הוא המיני-אלבום השני של הזמרת הישראלית עדי אולמנסקי.
הוא מונה חמש רצועות, שבוצעו בשפה האנגלית והופקו על ידי אולמנסקי.
האלבום יצא באופן עצמאי בפורמט תקליטור בלבד, ואף פורסם בשירותי הזרמות המוזיקה השונים, כמו ספוטיפיי ואפל מיוזיק.
הסינגל המוביל מתוכו, "", הוא שיתוף פעולה עם KDC.
Drax Project הוא אלבום האולפן הראשון של הלהקה הניו זילנדית, דרקס פרוג'קט, שיצא על ידי חברת התקליטים יוניברסל מיוזיק גרופ ב-27 בספטמבר 2019.
אזורתאריךפורמטחברת תקליטיםהערותניו זילנד27 בספטמבר 2019תקליטור, הורדת מוזיקה, הזרמת מוזיקהיוניברסל מיוזיק גרופ
"Dreamer" הוא סינגל של התקליטן ההולנדי, מרטין גריקס, בשיתוף פעולה עם הזמר האמריקאי מייק יאנג .
השיר יצא ב-1 בנובמבר 2018 בהוצאת חברות התקיליטים סטמפד רקורדס, אפיק אמסטרדם וסוני הולנד.
השיר מוקדש לאשתו של מייק יאנג, לידיה, שנפטרה מוקדם יותר בשנת 2018.
נכון לספטמבר 2023, השיר הושמע למעלה מ-46 מיליון פעמים בספוטיפיי, ולמעלה מ-31 מיליון פעמים ביוטיוב.
Dragonfire הוא אב טיפוס בריטי של טכנולוגיית נשק לייזר.
הוא נחשף לראשונה לציבור בשנת 2017 בלונדון ומפותח על ידי UK Dragonfire, שיתוף פעולה המורכב מ-, לאונרדו UK, ו־.
הוא ישמש להגנה מפני טילים באנרגיה מכוונת לייזר בכוחות המזוינים של בריטניה.
הנשק הוצג לראשונה בפומבי בכנס DSEI 2017 בלונדון.
פיתוח אב הטיפוס היה אמור להתבצע על ידי שותפות בין משרד ההגנה הבריטי (MoD) והתעשייה הפרטית.
מערכת DragonFire פותחה עם תקציב בשווי 100 מיליון ליש"ט.
הניסויים היו אמורים להתחיל בשנת 2018, ולאחר מכן נדחו לשנת 2019, אולם מגפת הקורונה ובעיות טכניות גרמו לעיכובים.
בסופו של דבר הוא נוסה בשנת 2022 בטווחים באיים החיצוניים של סקוטלנד.
לפי MBDA, ניסויים ראשוניים אלה בהספק נמוך הוכיחו את יכולתה של Dragonfire לעקוב אחר מטרות אוויר וים בדיוק גבוה.
לאחר מכן בוצעו ניסויים בעוצמה גבוהה בנובמבר 2022, כאשר הלייזר נגע במטרות באמצעות העוצמה הגבוהה שלו בתרחישים מבצעיים.
DragonFire נצמד ליעד מוטס בתרגיל בסקוטלנד בינואר 2024. משרד ההגנה (הממלכה המאוחדת) קבע: "הטווח של DragonFire מסווג, אבל הוא יכול להתחבר לכל מטרה נראית לעין.
הדיוק הנדרש שווה ערך לפגיעה במטבע 1 ליש"ט ממרחק של קילומטר."
מערכת Dragonfire משתמשת בטכנולוגיה ראשונית בפיתוח בריטי של שילוב בין אלומות כדי לספק קרן לייזר עם צפיפות מוגברת והגדלת הטווח האפקטיבי באמצעות שימוש בעשרות משטחי זכוכית.
הלייזר ומערכות המיקוד הנלוות לו, כולל מצלמה אלקטרו-אופטית ולייזר שני בעוצמה נמוכה יותר להדמיה ומעקב, מורכבים על עמוד.
על פי הדיווחים, הלייזר הוא בעוצמה של 50 קילוואט ונועד להגן על מטרות יבשתיות וימיות מפני איומים כמו טילים ומרגמות.
ניתן לעמוד בדרישות האנרגיה של המערכת על ידי , מערכת חדשנית משותפת של בריטניה וארצות הברית שנמצאת כעת בפיתוח.
בריטניה צופה כי תרכיב נשק לייזר באנרגיה גבוהה, כמו Dragonfire, על סיפונן של ספינות מלחמה עתידיות של הצי המלכותי הבריטי, בכלי רכב משוריינים של הצבא הבריטי ובמטוסי קרב של חיל האוויר המלכותי.
תחילה המערכת תוצב על סיפון פריגטה מסוג 23 ורכב משוריין.
Dreaming Out Loud הוא אלבום הבכורה של להקת הפופ רוק האמריקאית, ואן ריפאבליק.
האלבום יצא לאור ב-20 בנובמבר 2007 תחת הוצאת חברת אינטרסקופ רקורדס.
האלבום הוקלט בין השנים 2004 ל-2007 והופק כולו על ידי גרג וולס , ובשיתוף ראיין טדר בשני שירים.
לאחר צאתו, האלבום זכה להצלחה אדירה ברשת מייספייס - הלהקה הופיעה באמנים המובילים של מייספייס מיוזיק מאז תחילת 2006, עם למעלה מ-28 מיליון השמעות בסך הכל.
האלבום יצא לאחר הצלחת גרסת רמיקס לסינגל המוביל "Apologize", שהופקה על ידי טימבלנד.
השיר הגיע למקום הראשון במגוון מדינות, והגיע למקום השני במצעד בילבורד הוט 100. הסינגל השני, "Stop and Stare" , זכה גם הוא להצלחה, בעוד השירים "Say (All I Need)", "Mercy" ו-"Come Home" יצאו גם הם כסינגלים.
האלבום קיבל ביקורות מעורבות עד שליליות ממבקרי מוזיקה.
ראיין טדר, סולן הלהקה, היה מפיק מבוקש בתעשיית המוזיקה בשנת 2007. הוא היה שותף לכתיבת שירים לאמנים כמו הילרי דאף, אשלי טיסדייל ונטשה בדינגפילד, והפיק שירים, בין היתר, לג'ניפר לופז וליאונה לואיס.
טדר התחיל כמוזיקאי מתקשה בלוס אנג'לס.
הוא זכה להצלחה מוקדמת בכך שזכה בתוכנית כישרונות ב-MTV בשנת 2000, אך מאוחר יותר התמודד עם קשיים.
טימבלנד ראה את טדר בתוכנית הטלוויזיה ולקח אותו תחת חסותו כדי להתפתח כאמן ומפיק.
טדר מתאר את תקופתו עם טימבלנד כחוויה לימודית משמעותית ששיפרה את כישורי ההפקה שלו.
ואן ריפאבליק חוותה כישלונות אך צברה פופולריות באמצעות מייספייס, והפכה לאמן שלא חתום בשום חברת תקליטים המצליח ביותר בפלטפורמה.
הלהקה הוציאה את השיר "Apologize" שהיה ללהיט עוד לפני צאת האלבום.
"Dreamers" (בעברית: "חולמים") הוא סינגל של הזמר הדרום קוריאני ג'ונגקוק מ-BTS.
השיר הוא חלק מה של מונדיאל 2022 ופורסם ב-20 בנובמבר, בתאריך שבו התקיים טקס הפתיחה של המונדיאל.
ב-19 בנובמבר, הסוכנות של ג'ונגקוק, ביג היט מיוזיק, הודיעה באמצעות Weverse על השתתפותו בטקס הפתיחה.
למחרת, חשבון הטוויטר הרשמי של פיפ"א שיתף טיזר של הזמר על הופעתו הקרובה.
בהופעה עצמה הופיע ג'ונגקוק יחד עם רקדנים לבוש בחליפה שחורה, ואליו הצטרף מאוחר יותר לבוש בבגדים קטריים.
ב-22 בנובמבר פורסם קליפ לגרסת פאהד אל קובאיסי בערוץ היוטיוב של פיפ"א.
+מקוםתאריםמכירות (Pro-Música)זהב20,000 נתוני מכירות + סטרימינג מבוססים על התואר בלבד.
"Dreams" (בעברית: "חלומות") הוא שיר של להקת הרוק הבריטית-אמריקאית פליטוד מק, שנכתב על ידי הזמרת סטיבי ניקס עבור אלבום האולפן האחד-עשר של הלהקה, Rumors (1977).
לאורך השנים, השיר נכנס מספר פעמים למצעדי מוזיקה ברחבי העולם.
בסוף 2020, השיר חווה עלייה נרחבת בפופולריות כתוצאה מסרטון ויראלי שהעלה משתמש בשם נתן אפודקה לטיקטוק.
לאחר מכן, השיר נכנס מחדש למצעדי המוזיקה הלאומיים, וכן למצעדי ספוטיפיי ואפל מיוזיק במדינות מסוימות.
השיר דורג במקום התשיעי ברשימת "500 השירים הגדולים בכל הזמנים" של המגזין רולינג סטון לשנת 2021.
חברי פליטווד מק חוו תהפוכות רגשיות רבות בזמן הקלטת האלבום Rumours.
מיק פליטווד עבר גירושים, כריסטין מקווי וג'ון מקווי נפרדו, בעוד לינדזי בקינגהאם וסטיבי ניקס סיימו את מערכת היחסים שלהם לאחר שמונה שנים.
בראיון למגזין בלנדר, הסביר בקינגהאם: "היינו צריכים לעבור את התרגיל הזה של ההכחשה.
לשמור את הרגשות האישיים שלנו בפינה אחת של החדר, תוך כדי ניסיון להיות מקצועי בפינה השנייה".
סטיבי ניקס כתבה את השיר בתחילת 1976 באולפן Record Plant בסאוסליטו, קליפורניה.
בראיון למגזין בלנדר היא אמרה: "יום אחד, כשלא נדרשתי באולפן הראשי, לקחתי פסנתר של פנדר רודס ונכנסתי לאולפן אחר שנאמר שהוא שייך לזמר סלי סטון, וללהקה סליי ומשפחת סטון.
זה היה חדר שחור-אדום, עם בור שקוע באמצע שבו היה פסנתר, ומיטה גדולה מקטיפה שחורה עם וילונות ויקטוריאניים.
התיישבתי על המיטה עם הקלידים שלי מולי, מצאתי תבנית תופים, הפעלתי את נגן הקסטות הקטן שלי, וכתבתי את השיר תוך 10 דקות בערך.
מיד אהבתי את העובדה שאני עושה משהו במקצב של ריקוד, כי זה הפך את זה לקצת יוצא דופן עבורי".
כשהיא השמיעה את השיר לשאר חברי הקבוצה, "הם לא השתגעו מזה...
בבקשה תקליטו את השיר הזה, לפחות תנסו אותו'.
כי לפעמים הדרך בה אני מנגנת בשירים...
צריך באמת לשמוע." הלהקה נענתה לבקשה והקליטה את השיר למחרת.
הם הקליטו באולפן בסאוסליטו גרסה בסיסית, כשניקס מנגנת בפסנתר רודס ושרה.
עוזר ההקלטה, קריס מוריס, אמר מאוחר יותר כי מההקלטה הראשונה הם שמרו רק את הקטעים של התופים ושל השירה.
את הגיטרות והבס הוסיפו מאוחר יותר, בלוס אנג'לס.
כריסטין מקווי תיארה את השיר כ-"בעל רק שלושה אקורדים, ותו אחד ביד שמאל", ו"משעמם", לאחר שניקס ניגנה גרסה שונה של השיר על פסנתר.
מקווי שינתה את דעתה לאחר שבקינגהאם "יצר שלושה קטעים מאקורדים זהים, וגרם לכל קטע להישמע שונה לחלוטין.
הוא יצר את הרושם שיש חוט שזור בכל הדבר הזה".
המפיק קן קיילט יצר לולאת תופים (לופ) של שמונה תיבות, בשביל התיפוף של פליטווד, כדי ליצור "אפקט היפנוטי עמוק".
הוא אמר על הלופ כי "זה מצחיק, אבל כשאנשים מדברים על העניין של הקצב הקלאסי של מיק פליטווד וג'ון מקווי והם מצביעים על השיר האחד הזה, אני תמיד משועשע שהם בעצם מדברים על לופ תופים".
הצליל של הגיטרות החשמליות עבר בהקלטה באמצעות ארבעה אותות שונים: אות ישיר, אות miked, אות הפועל מהמוצא של ראש המגבר, ואות ישיר נוסף מדוושת ווליום.
האותות הללו הועברו לאחר מכן בשני ערוצים בסטריאו, ולהערכתו של המפיק ריצ'רד דאשוט, הם אפשרו לגיטרות לנוע על פני הערוצים השמאלי והימני "בצורה מלכותית מאוד".
עבור השירה, קיילט הכין סדרה של שמונה מיקרופונים, וביקש מניקס לשיר בכל אחד מהם בכדי שתחליט איזה מהם היא מעדיפה.
ניקס בחרה בסופו של דבר במיקרופון מדגם סנהייזר 441, שלפי קיילט היה מיקרופון זול יחסית.
"כשהיא הגיעה למיקרופון הספציפי הזה ושרה לתוכו, היא אמרה, "אוי אלוהים, אני אוהבת את המיקרופון הזה!
נשמע נהדר!" והעבודה שלי בוצעה." קיילט הניח שמשה קדמית במרחק של חצי אינץ' מהמיקרופון וביקש מניקס לשיר נגדה, כדי שהתדרים הנמוכים יותר של קולה ייקלטו.
במגזין קאש בוקס נכתב ש-"זמזום בס עדין מגבה את השירה הקסומה של סטיבי ניקס...
לתקליט הזה יש עוצמה מעודנת משלו".
במגזין Record World נכתב כי "הקול של סטיבי ניקס הופך את החלומות האלה למציאות מלודית".
מבקר הניו יורק טיימס ג'ון רוקוול, כינה את הסינגל "שיא קלאסי", והתייחס למשיכה שעורר "קול הסופרן המוזר, המאונפף והצרוד" של סטיבי ניקס, ול"התיפוף הפריך והמדויק להפליא" של מיק פליטווד.
הגרדיאן והמגזין הדיגיטלי Paste דירגו את השיר במקום הראשון והרביעי, בהתאמה, ברשימת 30 השירים הגדולים ביותר של הלהקה.
בארצות הברית, השיר הגיע למקום הראשון במצעד הבילבורד הוט 100 ב-18 ביוני 1977, ונשאר בו למשך שבוע אחד.
במצעד הסינגלים הבריטי הוא הגיע למקום ה-24, ונשאר בין ה-40 הראשונים ברשימה במשך שמונה שבועות.
מאז יציאתו, השיר נכנס מחדש למצעדים בהזדמנויות שונות.
בשנת 2011, לאחר שידור הפרק Glee - Rumours, השיר נכנס לשבועיים למצעד הבריטי.
בשנת 2018 הוא חזר שוב למצעדים כשהגיע למקום ה-14 במצעד שירי הרוק של בילבורד לאחר שזכה לפופולריות מחודשת על ידי ציוץ ויראלי.
השיר גם חזר למצעד בניו זילנד, למשך שבוע אחד בשנת 2019, למקום ה-40. לאחר מכן, ב-5 באוקטובר 2020, השיר נכנס מחדש למצעד בניו זילנד למקום ה-28, ונשאר במשך 71 שבועות רצופים ב-40 הראשונים.
באוקטובר 2020 השיר הגיע למקום הראשון במצעד השירים הדיגיטליים של בילבורד - רוק, כתוצאה מסרטון ויראלי שהתפרסם בטיקטוק, של המשתמש נתן אפודקה מבצע ליפ סינק של השיר תוך שהוא גולש על סקייטבורד בכביש מהיר ושותה מיץ חמוציות אושן ספריי.
בעקבות הפופולריות של הסרטון, השיר נכנס לרשימת 50 השירים המושמעים ביותר בספוטיפיי ובאפל מיוזיק בארצות הברית, הממלכה המאוחדת, אוסטרליה וניו זילנד, ונכנס מחדש ל-ARIA באוסטרליה ולמצעד הרשמי של בריטניה.
בנוסף, השיר גם נכנס מחדש למצעד הבילבורד Hot 100 למקום ה-21 ב-17 באוקטובר 2020, הדירוג הגבוה ביותר של הלהקה במצעד זה מאז ה-20 בפברואר 1988. בשבוע שלאחר מכן השיר עלה למקום ה-12.
סטיבי ניקס – שירה מובילה, קולות רקע
כריסטין מקווי – פנדר רודס פסנתר חשמלי, עוגב, ויברפון, קולות רקע
לינדזי בקינגהאם – גיטרות חשמליות ואקוסטיות, קולות רקע
מיק פליטווד – תופים, קונגות
ג'ון מקווי – גיטרת בס
"Dreadlock Holiday" הוא שיר רגאיי של להקת להקת הרוק הבריטית 10cc.
השיר נכתב על ידי אריק סטיוארט וגרהאם גולדמן, והוקלט באלבום "Bloody Tourists" משנת 1978. השיר היה ללהיט במספר מדינות בעולם.
השיר מבוסס על אירועים אמיתיים שחוו אריק סטיוארט וסולן המודי בלוז, ג'סטין היוורד, בברבדוס, וגרהאם גולדמן בג'מייקה.
גרהם גולדמן הגיב: "חלק מהחוויות שמוזכרות הן נכונות, וחלקן ...
סטיוארט נזכר שראה גבר לבן "מנסה להיות מגניב ונראה כל כך לא כזה", נכנס לקבוצת אנשים ממוצא אפרו-קריבי, וננזף במילים הבאות: "Don't you walk through my words, you got to show some respect".
שורה נוספת בשיר הגיעה משיחה שגולדמן ניהל עם ג'מייקני, שכאשר נשאל אם הוא מחבב קריקט השיב הג'מייקני .
השיר הפך ללהיט הבינלאומי של הלהקה שהגיע למקום הראשון במצעדי הסינגלים בבריטניה, בלגיה, ניו זילנד והולנד.
הסינגל הגיע גם למקום השני באירלנד ובאוסטרליה, הפך ללהיט טופ 10 בנורווגיה ושווייץ ולטופ 20 בגרמניה ושוודיה.
בצפון אמריקה, השיר הגיע למקום ה-45 במצעד RPM הקנדי, ולמקום ה-44 במצעד הבילבורד הוט 100 בארצות הברית.
בבריטניה, השיר היה הלהיט השלישי של הלהקה שטיפס למקום הראשון במצעד הסינגלים הבריטי.
בישראל, השיר הגיע למקום השביעי במצעד הלועזי השנתי של רשת ג' לשנת 1978.
מצעד (1978)מיקום שיאאוסטרליה (Kent Music Report)2אוסטריה (Ö3 Austria Top 40)18בלגיה (אולטרה-טופ 50 פלנדריה)1קנדה (RPM) הסינגלים45אירלנד (IRMA)2הולנד (טופ 40 הולנד)1הולנד (טופ 100 סינגלים)1ניו זילנד (Recorded Music NZ)1נורווגיה (VG-lista)7שוודיה (Sverigetopplistan)16שווייץ (Schweizer Hitparade)5סינגלים בבריטניה (OCC)1בילבורד הוט 100 של ארה"ב44גרמניה המערבית (GfK)11 מצעדי סוף שנה
מצעד (1978)מיקוםאוסטרליה (Kent Music Report)27בלגיה (אולטרטופ 50 פלנדריה)15הולנד (Dutch Top 40)5הולנד (טופ 100 סינגלים)15ניו זילנד (טופ 40 סינגלים)22בריטניה12
+"Dreadlock Holiday"מדינהתוארמכירותהולנד (NVPI)זהב100,000ניו זילנד (RMNZ)2× פלטינה60,000הממלכה המאוחדת (BPI)זהב400,000
דרופבוקס (Dropbox) הוא שירות אחסון קבצים, המופעל על ידי חברה בעלת אותו השם, המציע אחסון קבצים בענן, סנכרון קבצים בין התקנים, ממשק בענן ותוכנת מחשב.
דרופבוקס נוסד בשנת 2007 על ידי שני בוגרי אוניברסיטת MIT, דרו האוסטון וארש פרדוסי.
שירותי דרופבוקס ניתנים במגוון רחב של מערכות הפעלה שולחניות כמו לינוקס, Microsoft Windows, OS X, ומערכות הפעלה סלולריות כמו אנדרואיד, iOS ואחרות.
המודל העסקי של דרופבוקס הוא פרימיום, כלומר כל המשתמשים מקבלים שטח אחסון של 2GB חינם, הניתן להגדלה תמורת תשלום.
כמו כן, משתמש המצרף משתמשים נוספים לשירות מקבל שטח אחסון נוסף בחינם.
לפי המייסד דרו האוסטון, הרעיון להקמת דרופבוקס החל כאשר באופן עקבי הוא היה שוכח את התקן ה-USB הנייד שלו בתקופה בה היה סטודנט ב-MIT.
האוסטון החל בפיתוח ממשק לשימושו האישי, אך מהר מאוד הבין כי השירות יוכל להועיל גם לאחרים שנתקלו בבעיות דומות.
בשנת 2007 ייסד את דרופבוקס, וזמן קצר לאחר מכן קיבל את המימון הראשון שלו מחברת Y Combinator.
דרופבוקס הושק באופן רשמי ב-2008 בכנס הטכנולוגי השנתי TechCrunch50. בתחילה שם האתר היה Getdropbox.com, ובאוקטובר 2009 רכשה החברה את הדומיין Dropbox.com.
עד סוף 2010, דרופבוקס החזיקה ב-10.41% משוק הגיבוי העולמי, בהתבסס על כמות ההתקנות של היישום, לפי דוח שפרסמה חברת OPSWAT.
במאי 2011 חתמה דרופבוקס על שותפויות עם Softbank וסוני-אריקסון, במסגרתם במספר דגמי טלפונים יותקן הישומון של דרופבוקס כברירת מחדל ולקוחתיהם יקבלו זיכרון נוסף מתנה
ב-2018 דרופבוקס הנפיקה לראשונה מניות בבורסה והפכה לחברה ציבורית.
נכון ליוני 2023, דרופבוקס בעלת שווי שוק של 9 מיליארד דולר המעסיקה כ-3100 עובדים.
נכון למרץ 2022, לדרופבוקס יש למעלה מ-700 מיליון משתמשים רשומים, ונכון ל-2020 היו לדרופבוקס 15.48 מיליון משתמשים בתשלום.
המודל העסקי של דרופבוקס מתבסס על מודל כלכלת הפרימיום.
כלומר, השירות ניתן בחינם לכל המשתמשים עם כמות שטח אחסון מוגבלת עד 2GB, ואילו הגדלה של שטח האחסון ניתנת בתשלום, כאשר האפשרויות הן 2TB ו-3TB למשתמשים פרטיים, ו-3TB ומעלה למשתמשים הרשומים כקבוצה.
לפי שיטה זו, ההכנסות ממשתמשי הפרימיום מכסות את עלות כל משתמשי החינם.
ב־27 באוקטובר 2011, פרסם מגזין פורבס כי לדרופבוקס יש 50 מיליון משתמשים מתוכם 96% משתמשים בחשבון החינמי.
למשך תקופה קצרה, הפעילה דרופבוקס שירות לפיו משתמשי צד שלישי, אשר מפנים אליהם לקוחות יקבלו נתח קטן מרווחי החברה.
בשל חוסר יעילות ורווחיות נמוכה, נסגר השירות סופית בנובמבר 2009.
במקומה, יושמה תוכנית ההפניות, אשר תכליתה לעודד את משתמשיו הקיימים של שירות דרופבוקס לספר לחבריהם על השירות, בתמריץ דו צדדי.
במסגרת התוכנית, משתמש יזכה ב-500MB נוספים על כל חשבון חדש שנפתח בעקבות הפניה שלו, ואף המשתמש שנרשם בעקבות ההפניה יקבל נפח אחסון דומה שנוסף על הנפח הבסיסי למשתמש חינמי, כל זאת עד לגבול של 18GB.
לתוכנית ההפניות הייתה הצלחה מסחררת, כמות ההרשמות לשירות גדלה ב-60%, ההפניות מהוות כ־35% מההרשמות היומיות לדרופבוקס.
ממשקי הדרופבוקס, גם האינטרנטי וגם היישום שנמצא על שולחן העבודה, נכתבו בעיקר בשפת התכנות פייתון.
היישום שעל שולחן העבודה, עושה שימוש בכלים גרפיים דוגמת wxWidgets ו-Cocoa.
דרופבוקס נבנה מאפס, ועל-כן אינו עושה שימוש בשירותי סנכרון צד שלישי שהיו קיימים טרם הקמתו.
כדי להשתמש בשירות דרופבוקס, יש תחילה להוריד ולשמור את היישום על המחשב האישי, או כל מכשיר שתומך בשירות, כגון טאבלט ומכשיר סלולרי.
במקביל, יש להירשם לשירות באמצעות שם משתמש וסיסמה.
על המחשב תיווצר תיקייה, "קופסה", בסייר הווינדוס, אליה יוכל המשתמש להעביר כל קובץ שברצונו לגבות בשירות האינטרנטי של דרופבוקס.
התיקייה מסונכרנת עם האתר ובו בזמן גם עם האפליקציה במכשיר הסלולר והטאבלט.
בנוסף, יכול משתמש להעביר קבצים לדרופבוקס גם מתוך דפדפן האינטרנט, כמו גם על ידי שליחת דואר אלקטרוני שיישמר בשירות.
בדרך זו, שירות דרופבוקס מאפשר למשתמש נגישות לקבציו בכל מקום בעולם ובכל זמן, ובנוסף את היכולת לשתפם עם משתמשים אחרים.
למעשה, שימושים אלו עשויים להוות תחליף לשירותי העברת קובצי מדיה אינטרנטיים, כמו אופציית "צירוף קובץ" (file attachment) הקיים בדואר אלקטרוני או שירות FTP.
ההתמקדות העיקרית של דרופבוקס, מעבר להיותו שטח אחסון, היא בסנכרון ובשיתוף.
יכולות הסנכרון של השירות תומכות בשחזור של היסטוריית הסנכרון, כך שהיה ומשתמש מחק קבצים מתיקיית הדרופבוקס על מחשבו האישי, תמיד יוכל להוריד את הקבצים ששמר באתר דרופבוקס.
בנוסף, מאחר שקיימת האופציה לשתף קבצים ולפתוח אותם לעריכה על ידי משתמשים אחרים, דרופבוקס מאפשר מעקב אחר ההיסטוריה של קובץ, כך שניתן לשחזר גרסאות קודמות של קובץ שערכו משתמשים אחרים.
עם זאת, האופציה הזו שומרת על גרסאות ישנות של קובץ למשך שלושים יום בלבד בגרסה החינמית; ניתן לשלם כדי להפוך את האופציה לבלתי מוגבלת בזמן.
כל שינוי שנעשה בקובץ שכבר נמצא על שרת דרופבוקס משתמש בטכנולוגיית קידוד דלתה.
טכנולוגיה זו גורמת למעשה לכך שהסנכרון לאחר השינוי בקובץ נעשה אך ורק על השינויים ולא על כל הקובץ.
בדרך זו מרוויחים חיסכון ברוחב פס ובזמן, וכן עומדים במגבלת המקום של משתמשי החינם (כאמור - 2GB) ובמגבלת ה-300MB שיש לכל קובץ.
דרופבוקס עושה שימוש בשירות האחסון Amazon S3, אך לפי האוסטון, ייתכן שבעתיד ייעשה שימוש בנותן שירות אחר ולא ב-Amazon Web Services.
לדרופבוקס מספר רב של תוספים פעילים, חלקם רשמיים וחלקם לא.
רוב התוספים הלא רשמיים נוצרו בעיקר על ידי קהילת משתמשי דרופבוקס.
תכונה שהוסיפה דרופבוקס לשירות הענן שלה מאפשרת לסנכרן תמונות מהסמארטפון או המצלמה ישירות לענן.
בניגוד לשירותים אחרים כדוגמת Google+, בדרופבוקס הקבצים לא יעברו המרה ויונחו בשירות המקוון בגודל ובאיכות המקוריים שלהם.
נכון לפברואר 2012, התוסף ניתן לשימוש במערכת ההפעלה אנדרואיד אך טרם הושק למשתמשי IOS של אפל.
בשנת 2011 השיקה דרופבוקס שירות חדש לעסקים שנקרא "דרופבוקס לצוותים".
על ידי שימוש בו יכולים העסקים ליהנות מאמצעי בקרה ניהוליים, ריכוז החשבונות ושטח רחב לאחסון קבצים.
בדומה לשירות לפרטים, השירות לצוותים מתבסס על רשת האינטרנט אך הוא בעל מודל תמחור שונה.
דרק ניוטון, חוקר פרטי בתחום אבטחת מידע, העביר ביקורת על דרופבוקס באמרו כי ארכיטקטורת האימות ופרטיות הקוד של דרופבוקס אינם בטוחים.
גם מומחה התוכנה, מיגל דל קאזה, מבקר את דרופבוקס וטוען, כי תנאי השימוש בדרופבוקס נוגדים את מדיניות הפרטיות המוצהרת באתר, וכי ההצהרה המפורסמת "לעובדי דרופבוקס אין גישה לתיקיות של משתמשים", היא שקר.
במאי 2011, הוגשה תלונה על ידי נציבות הסחר הפדרלית של ארצות הברית, לפיה דרופבוקס הטעתה את משתמשיה בנוגע למדיניות הפרטיות של הקבצים שלהם.
הנושא המרכזי של התלונה נגע לסעיף "מניעת כפילויות", לפיו המערכת בודקת האם קובץ שהועלה לאתר, הועלה בעבר על ידי משתמש אחר ואם כן, מקשרת אותו לקובץ הקיים.
משמעות הדבר, שלמערכת ישנה גישה לכל קובץ שמבקש משתמש לסנכרן, ומאחר ודרופבוקס (כולל עובדי החברה) כתבו את קוד המערכת- יש להם גישה לכל קובץ וקובץ שמועלה לאתר.
ב־20 ביוני 2011, בעקבות תקלה בעדכון קוד, כל חשבונות המשתמשים של דרופבוקס היו פתוחים ללא שם משתמש וסיסמה למשך 4 שעות שלמות, כך לפי דיווח של האתר TechCrunch.
באותן 4 שעות, פחות מאחוז אחד של משתמשי דרופבוקס היו מחוברים וכל המשתמשים שחשבונותיהם נפרצו קיבלו על כך הודעה בדואר האלקטרוני.
בעקבות התקרית, הוגשה תובענה ייצוגית כנגד דרופבוקס על ידי קריסטינה וונג מלוס אנג'לס.
במהלך חודש יולי 2012, נפרץ חשבון הדרופבוקס של אחד מעובדי החברה ומספר קבצים הכללו פרטי חשבונות וססמאות נגנבו על ידי הפורץ.
פריצה זו התגלתה על ידי לקוחות שהתלוננו כי לתיבות הדואר האלקטרוני שלהם, המשמשות אותם אך ורק לצורכי דרופבוקס, נשלח דואר זבל.
דרופבוקס כפופה לחוקי זכויות היוצרים בארצות הברית.
דרופבוקס שומרת לעצמה את הזכות למחוק או להסיר כל קובץ מחשבונות המשתמשים בתגובה לתביעות מצד בעלי זכויות היוצרים.
הסדרה יצאה לפלטפורמות: פלייסטיישן, ווינדוס, Game Boy Color, מקינטוש, iOS, גיים בוי אדוונס, פלייסטיישן 2, אקס בוקס, ווי, PSP, פלייסטיישן 3, אקס בוקס 360, Mac OS X ונינטנדו 3DS.
משחק זה היה לפורץ דרך וחדשני יחסית לזמנו, אבל עד מהרה איבד מעמדו לטובת משחקים כמו GTA.
Driver (אשר ידוע גם בשם Driver: You Are the Wheelman) הוא משחק נהיגה-פעולה-הרפתקה שיצא לשווקים בשנת 1999. זהו המשחק הראשון בסדרת משחקי הווידאו "Driver".
המשחק יצא במקור לפלטפורמת הפלייסטיישן ובהמשך יצא גם לפלטפורמות Microsoft Windows, MacOS ו-Game Boy Color.
כמו כן, גרסה מחודשת פותחה והופצה בהמשך על ידי Gameloft ל-iOS.
המשחק שאב השראה רבה מסרטי מרדפי מכוניות אמריקאים משנות ה-60 ושנות ה-70 של המאה ה-20.
במשחק השחקן שולט בדמותו של בלש משטרת ניו יורק ג'ון טאנר, אשר היה נהג מרוצים בעבר, אשר מנס לסייע להפעיל ארגון פשע על ידי התחזות לנהג מילוט בעולם הפשע בעודו מנסה לזכות באמון של ארגון פשע.
במהלך המשחק יש לבצע בהצלחה משימות שונות בארבע ערים גדולות בארצות הברית - מיאמי, סן פרנסיסקו, לוס אנג'לס וניו יורק.
כל אחת מאותן הערים מכילות סביבת עולם פתוח והשחקן צריך לנסוע בהן, להתחמק מניידות השוטרים כאשר הן רודפות אחרי השחקן, ולהשלים גם אתגרי נהיגה שונים ברחבי אותן הערים.
ניתן להתקדם בעלילת המשחק רק אחרי שמבצעים בהצלחה משימות מסוימות.
המשחק מכיל גם פיצ'ר "Free-roam mode" אשר מאפשר לחקור כל אחת מהערים הזמינות במשחק כסביבת עולם פתוח ללא מטרות ספציפיות.
המשחק מכיל גם פיצ'ר "Film director mode" המאפשר לשחקן להקליט קטעים מסוימים מהמשחק, לשמור אותם, ולבצע התאמות אישיות לזוויות הצילום של מרדפי המכוניות באותם המקטעים.
יוצר המשחק מרטין אדמונסון קיבל את השראה למשחק מהסרט הראשון אותו הוא ראה בקולנוע - מותחן הפעולה "הנהג" משנת 1978.
בעקבות ההצלחה של גרסת הפלייסטיישן של המשחק פותחו בהמשך גם גרסאות של המשחק לפלטפורמות אחרות, כולל הגרסה שיצא ל-Windows אשר יצאה לשווקים באוקטובר 1999 והגרסה שיצאה ל-Game Boy Color אשר הכילה גרפיקה ומשחקיות מפושטת.
בשנת 2000 יצאה גם גרסה של המשחק ל-MacOS.
Dropmire היא תוכנת ריגול ומעקב סודית, אשר בשימוש הסוכנות לביטחון לאומי של ארצות הברית, ומיועדת לפיקוח וריגול אחר שגרירויות ואנשי סגל דיפלומטי זרים, כולל בנות ברית של ארצות הברית החברות בנאט"ו.
דבר קיום התוכנה נחשף ב-13 ביולי על ידי המדליף ואיש ה-NSA בעברו, אדוארד סנודן, בעיתון הגרדיאן.
בדו"ח שנחשף עלה כי 38 שגרירויות זרות היו נתונות תחת פיקוח התוכנה.
מוקדם יותר באותו חודש, דווח כי ה-NSA ריגל אחר דיפלומטים במהלך ועידת ה-G-20 שהתקיימה בלונדון, אך לא צוינה תוכנה מדויקת או כל דרך אחרת בה השתמש ה-NSA למטרה זו.
למרות גילוי התוכנה, ידיעות אודות ריגול ארצות הברית אחר דיפלומטים זרים הופיעו כבר ב-2010, כשבשנה זו נחשף כי סוכנויות הביון של ארצות הברית, עקבו אחר מזכ"ל האו"ם באן קי-מון.
בשלב זה עדיין לא היה ידוע כי הריגול הוא חלק מתוכנית מערכתית.
Drunk in Love (בעברית: שיכורים מאהבה) הוא שיר של הזמרת האמריקאית ביונסה מאלבומה החמישי, Beyonce.
השיר יצא כסינגל השני מן האלבום ב-17 בדצמבר 2013. השיר מתאר אישה שיכורה על חוף הים שרה דברי מיניות נשית בדרך חושנית ובטוחה אל אהובה.
השיר זכה לשבחים רבים על ידי מבקרי מוזיקה.
נוסף על כך השיר היה מועמד לפרסים רבים, ביניהם וידאו השנה בטקס ה-VMA לשנת 2014 ואף זכה בשני פרסי גראמי על "Best R&B Song" ו-"Best R&B Performance".
השיר הגיע למקום ה-2 במצעד הבילבורד הוט 100 של ארצות הברית ולמקום ה-1 במצעד ה-Hot R&B/Hip-Hop Songs.
השיר נבחר לשיר הטוב ביותר לשנת 2014 על ידי המגזין האמריקאי "רולינג סטון".
קליפ השיר צולם בשחור לבן בגולדן ביץ', פלורידה.
בקליפ השיר נראית ביונסה רוקדת עם בגד ים שחור על החוף ושרה דברי מיניות אל בעלה ג'יי זי.
לאחר מכן נראה ג'יי גם כן על החוף עם כוס יין והוא עונה לביונסה על ידי השיר.
השיר בוצע על ידי ביונסה וג'יי זי בתחילת טקס גראמי לשנת 2014. כמו כן, לשיר נעשו גרסאות כיסוי רבות ורמיקיסים רבים, ביניהם רמיקס רשמי יחד עם הרפאר קניה וסט.
נכון למרץ 2016 קליפ השיר גרף מעל ל-350 מיליון צפיות בערוץ ה-vevo של ביונסה.
השיר הגיע למעמד של פלטינה משולשת בארצות הברית עם מכירות של מעל 3,000,000 עותקים.
Drones הוא אלבום האולפן השביעי של להקת הרוק האלטרנטיבי מיוז.
האלבום יצא לאור ב-5 ביוני 2015 דרך חברות התקליטים הליום 3 והאחים וורנר.
באוקטובר 2014 מיוז החלה להקליט את האלבום באולפן שבטורונטו, האלבום הופק על ידי מפיקה של AC/DC, רוברט ג'ון "מאט" לאנג.
ההקלטה הראשונה הסתיימה ב-19 באוקטובר, מיוז חזרו לאולפנים בנובמבר 2014.
Drunk (בעברית: שיכור) הוא שיר שבוצע על ידי הזמר והיוצר האנגלי אד שירן.
הוא פורסם ב-17 בפברואר 2012, בתור הסינגל הרביעי מתוך אלבום הבכורה של אד שירן, "+".
השיר נכתב על ידי שירן וג'ייק גוסלינג, והופק על ידי השני.
הסינגל נכנס אל מצעד הסינגלים הבריטי במקום ה-63, בעוד שבהמשך, הגיע למקום ה-9, מה שהופך אותו לסינגל הרביעי של שירן שהגיע לעשירייה הראשונה במצעד.
שירן ביצע את השיר בשידור חי בגרהאם נורטון שואו ב-27 בינואר 2012. הוא אף ביצע את הסינגל ב-25 בפברואר 2012 בתוכנית המוזיקה "בואו נשיר ונרקוד".
הקליפ לשיר פורסם ב-20 בינואר 2012 יחד עם נינה נסביט וכיום הגיע למעל 84 מיליון צפיות ביוטיוב.
הקליפ נכתב ובוים על ידי סמעאן קש, והוא מתחיל עם שירן, שמגיע הביתה, מתיישב על הספה, ומדוכא.
כאשר הוא פותח פחית של בירה, הוא מבחין בחתול שלו מדבר אליו.
יחד, הם שותים את הבירה, עושים פעילויות שונות, ולאחר מכן הם הולכים לפאב.
שירן והחתול שלו גורשו כאשר אדם צילם תמונה של שירן והחתול שלו החל לתקוף את אותו אדם.
הם מביאים כמה נשים וחתולים הביתה כדי לחגוג ושירן מחל להזות מהשיכרון.
הסרטון מסתיים כאשר שירן מתעורר, על אותה ספה עם החתול שלו לידו, ופחית בירה על השולחן.
לאורך כל הווידאו, שירן ממשיך לקבל פלאשבקים של אישה מסוימת, והוא נראה מדוכא מיד אחריהם.
דבר זה מרמז על כך שמדובר באקסית שלו, אשר נפרדה ממנו.
הסינגל זכה להצלחה בינונית ברחבי העולם כאשר הצליח להיכנס ל-4 עשיריות פותחות, ביניהן אירלנד, סקוטלנד וכו'.
Drinking from the Bottle (בעברית: שותים מהבקבוק) הוא שיר של הדי ג'יי והמפיק הסקוטי קלווין האריס מתוך אלבום האולפן השלישי שלו, .
בשיר אף משתתף הראפר הבריטי טייני טמפה.
הוא פורסם כסינגל ב-27 בינואר 2013 והגיע למקום החמישי במצעד הסינגלים הבריטי.
קולות רקע– קלווין האריס, טייני טמפה
מפיקים– קלווין האריס, ג'יימס ריינולדס, מארק נייט
"Drowned World/Substitute for Love" (בעברית: "הָעוֹלָם טוֹבֵעַ/תַּחְלִיף לְאַהֲבָה") הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן השביעי שלה, Ray of Light (1998).
הוא נכתב והופק על ידי מדונה ויליאם אורביט, עם כותבי שירים נוספים ביניהם רוד מקיואן, אניטה קר ודייוויד קולינס.
מקיואן וקר קיבלו את הקרדיטים בהערות האלבום עקב השימוש בדגימה מאחד השירים שלהם, "Why I Follow the Tigers".
"Drowned World/Substitute for Love" הוא שיר פופ אמביינטי המשלב גם את סוגת הטריפ הופ, ומתאר באופן מילולי את השינוי הרוחני של מדונה והעיסוק שלה בקבלה.
כמו כן, הוא עוסק אחר חיפוש אהבה אותנטית על פני בריתות שטחיות.
"Drowned World/Substitute for Love" הופץ כסינגל השלישי מתוך האלבום ב-24 באוגוסט 1998, ברחבי העולם, מלבד בארצות הברית.
הוא הפך לסינגל השביעי של מדונה בספרד שדורג במקום הראשון, בעודו נמצא בעשירייה הראשונה באיסלנד ובממלכה המאוחדת.
הבי-סייד שלו, "Sky Fits Heaven", הגיע למקום ה-41 במצעד שירי הדאנס קלאב.
לשיר הופץ וידאו קליפ נלווה ובו מדונה בורחת מצלמי פפראצי עד שהיא מגיעה לביתה.
הקליפ ספג ביקורות חריפות ברחבי העולם עקב סצנות מרדף הפפראצי; תרחיש דומה למותה של דיאנה, נסיכת ויילס ב-1997. השיר בוצע בשניים מסיבובי ההופעות של מדונה, "" (2001) ו-"" (2006).
היא גם ביצעה את הרצועה בהופעה שאירעה בלונדון במהלך סיבוב ההופעות שלה, "" (2015–2016), לזכרו של קולינס, כמו גם במופע "Madonna: Tears of a Clown" במלבורן.
כותבי השירים רוד מקיואן ואניטה קר קיבלו קרדיטים ככותבים עקב השימוש בדגימה מ-"Why I Follow the Tigers".
בין 1996 ליציאתו של Ray of Light ב-22 בפברואר 1998, עברה מדונה מספר "חוויות משנות חיים", ביניהן לידת בתה הבכורה לורדס מריה צ'יקונה ליאון, התעניינותה במיסטיקה מזרחית (תורת הנסתר) ובקבלה (תורת הסוד והמיסטיקה היהודית), וגילום התפקיד הראשי בעיבוד הקולנועי למחזמר "אוויטה" (1996).
שנה לאחר מכן, בעקבות קידום הפסקול של הסרט, היא החלה לעבוד על Ray of Light; האלבום שיקף את נקודות המבט המשתנות שלה לגבי החיים.
מדונה כתבה שירים עם ויליאם אורביט, פטריק לאונרד, ריק נואלס ובייביפייס.
אך השירים שנכתבו עם האחרון לא הגיעו לרשימת הרצועות הסופית.
הסופרת קרול בנסון ציינה כי מדובר ב"אלבום דאנס רוחני ועמוק", כאשר עיקרו מבוסס על שחרורה של מדונה מהקריירה שלה והזהויות הרבות שנטלה על עצמה במהלך השנים.
האימהות ריככה את הזמרת מבחינה רגשית, מה שבא לידי ביטוי בשירים.
היא התחילה לדבר על רעיונות והשתמשה במילים שרמזו על מחשבות עמוקות ואישיות, ולא במנגינות הדאנס הרגילות שאפיינו את שיריה הראשונים שהוציאה במהלך הקריירה שלה.
"Drowned World/Substitute for Love", השיר הראשון באלבום, נכתב והופק על ידי מדונה ואורביט, עם כותבים נוספים ביניהם רוד מקיואן, אניטה קר ודייוויד קולינס.
המנהל של הזמר גיא עוזרי טלפן וביקש מאורביט להשתתף בהקלטות האלבום.
אורביט שלח למדונה קלטת אודיו דיגיטלית שהורכבה מ-13 רצועות (DAT), וכללה גרסת דמו של הרצועה.
השיר כלל דגימה מהשיר "Why I Follow the Tigers" מאת סן סבסטיאן סטרינגס, קבוצה שנוצרה על ידי קר ומקיואן כאחד.
הדגימה הקולית הייתה של אדם שהקריא את המילים "אתה רואה".
מאוחר יותר, נחשף שהשחקן האמריקאי ג'סי פירסון היה זה שהקליט את צמד המילים.
מקיואן וקר קיבלו קרדיטים ככותביו של "Drowned World/Substitute for Love" בשל הכללת הדגימה, וגם כיוון שמבחינה נושאית הרצועה עוקבת אחר קו העלילה שהתרחש ב-"Why I Follow the Tigers".
מדונה הייתה מעריצה גדולה של עיצוב הפנים של קולינס וביקשה ממנו לעצב מועדון לילה של אחד מחבריה במיאמי.
בהמשך, הוא הוכר כאחד הכותבים בשיר.
כרצועה החשובה ביותר באלבום לפי הזמרת, "Drowned World/Substitute for Love" הופץ כסינגל השלישי מ-Ray of Light ב-24 באוגוסט 1998, ברחבי העולם, למעט בארצות הברית.
בשוק האחרון, הסינגל השני מתוך האלבום "Ray of Light" הופץ באיחור של חודש, אז חברת התקליטים של מדונה החליטה להוציא את "Drowned World/Substitute for Love" מחוץ לאמריקה הצפונית, ובכך לסגור את הפער בן החודש בין הסינגל הבא, "" (1998).
עבור השיר נוצרו רמיקסים בידי מוזיקאים כמו בריאן "BT" טרנסאו וסאשה.
לפי בילבורד, הרמיקסים של "Drowned World/Substitute for Love" היו למצופים ביותר מהאלבום.
"Drowned World/Substitute for Love" הוקלט, עם שאר האלבום, באולפן לאראבי נורת' בצפון הוליווד, קליפורניה.
המאסטרינג שלו בוצע על ידי טד ג'נסן באולפני סטרלינג בניו יורק.
הוא תואר כשיר פופ אמביינטי, ושמו נגזר מרומן המדע הבדיוני הפוסט-אפוקליפטי של הסופר הבריטי ג'יי.
הקלטת הגרסה הסופית התקדמה בצורה משמעותית בזכות קלטת ה-DAT, אותה תיאר אורביט כ"סרנדיפיות".
עם זאת הם שמרו על ה"חספוס" הראשוני, והתנגדו להוספת יותר מדי שינויים.
המפיק הוסיף אפקטים "מהדהדים" בעלי פעימות אקראיות, וצלילי התופים נוצרו באמצעות חיבור קטעי מוזיקה מסוימים.
מדונה ואורביט ניהלו מפגש הקלטות בלוס אנג'לס, אך הדבר לא הצליח.
במקום זאת, אורביט הזמין את פרגוס ג'ראנד לנגן על התופים באולפן הקלטות בלונדון.
אורביט ערך את הצלילים בתחנת העבודה שלו וחתך אותם באופן ידני, במקום להשתמש בתוכנת עריכה אוטומטית כמו ReCycle .
השיר מתחיל עם מוזיקת אווירה וצלילי סטריאו בעלי תנודות שונות.
המוזיקה מתחלפת לטריפ הופ וברקע נשמעים צלילים פסיכדליים.
בעת שהדגימה של מקיואן כוללת את המילים "אתה רואה", מדונה מבצעת את המילים הראשונות, "החלפתי תהילה באהבה / ללא מחשבה שנייה", ובסביבות הדקה ה-1:30, התופים מתחילים עם הפזמון הראשון.
הקומפוזיציה נבנית לאט, עם צלילי גיטרה דמויי ג'ימי הנדריקס המשלימים את המוזיקה עצמה.
גיטרה אקוסטית נשמעת החל מהדקה ה-2:49, וצלילי פסנתר נשמעים במקצת.
למיקס מתווספים ארפג'ים המורכבים מגיטרה חשמלית, ובסופו של דבר צלילי התופים הופכים לדומיננטיים.
אורביט מוסיף צלילי גיטרות נוספים ומגביר את הווליום כשהצלילים האלקטרוניים הופכים לדומיננטיים גם כן.
השירה של מדונה צוברת תאוצה ועוצמה, וכוללת את השורות, "אין דוכן לילה אחד, לא רחוק מהאדמה / אין אש שאני יכולה להצית", ולפתע מתפוגגת.לאורך השיר, שירתה של מדונה "מאופקת" באופייה, ומעוררת דימויים והרהורים, כאשר המנגינה תוארה כ"עדינה" למאזין.
בראיין לארק מ-The Michigan Daily תיאר את השירה והנימה של מדונה כ"בעלת נשמה".
לפי התווים שפורסמו ב-Musicnotes.com, השיר נקבע בסימן זמן משותף, ונכתב בסולם סי מז'ור.
יש לו קצב איטי של 72 פעימות בדקה כשקולותיה של מדונה נעים מהתווים של F♯3 ועד A4. הרצועה מתחילה במהלך הרמוני בסיסי של F♯5–G♯5–E5–A5–G♯5, המשתנה ל-A5–G♯5–B–C♯m7 במהלך שאר הבתים ו- בפזמון.
מבחינה לירית, "Drowned World/Substitute for Love" מוצא את מדונה לוקחת דין וחשבון על חייה, התהילה וההתרפקות שלה, תוך כדי הערכת הקריירה והמסע שלה.
זהו תקציר של חווית התהילה שלה, המודגם בשורות כגון, "קיבלתי בדיוק את מה שביקשתי [...] רצצה, ממהרת בחזרה לעוד [...] ועכשיו אני מגלה, שיניתי את דעתי".
ריקי רוקסבי, מחבר הספר, The Complete Guide to the Music of Madonna, ציין שהרצועה הסתיימה בשורה "זוהי הדת שלי", המציינת את המחשבות והנושאים הרוחניים הקיימים ב-Ray of Light.
לדברי הסופרת והעיתונאית הבריטית לוסי או'בריאן, שחיברה את הספר, Madonna: Like an Icon, המילים של השיר נוגעות בתשוקתה של מדונה לתהילה וכיצד היא הרסה בסופו של דבר את מערכות היחסים האישיות שלה, ובכך "הגדירה את הטון לאלבום".
בריאיון למגזין Q, מדונה הסבירה:
לוסי או'בריאן שיבחה את השימוש בצלילים אלקטרוניים ובצפצופים ברצועה, כמו גם את "קול הפעמונים" של מדונה, וקבעה שזו תוצאה של ההכשרה שקיבלה מתקופת Evita (1996).
קנת' ביילן, מחבר הספר, The Lyrics of Civility, הכריז על האלבום כ"נתח מהאוטוביוגרפיה של מדונה", ושיבח את המילים על כך שתיארו את חייה של הזמרת.
אלן מאטז כתב בספר, The Madonna Companion, כי המילים לא יצרו רושם של "משחקי מילים מתוחכמים", אך ראויות לשבח על כך שסיפרו את האמת על חייה והקריירה של מדונה.
סטיבן תומאס ארלוויין מ-AllMusic הגדיר את השיר כ"מתערבל" ו"מדיטטיבי".
דייוויד בראון מאנטרטיינמנט ויקלי תיאר את השיר, יחד עם "Frozen" מהאלבום, כ"עוצרי נשימה", והחמיא לקצב שלו.
סאל צ'ינקוומני מ-Slant Magazine טען שהליריקה של מדונה "כנה" ו"רגשית" בצורה שלא הייתה מאז תקופת אלבום האולפן הרביעי שלה, (1989).
מבקרים אחרים החמיאו לאופי השונה של השיר והפקתו.
רוב שפילד מרולינג סטון מצא שזהו "השיר המדויק לפתיחתו" של Ray of Light והרצועות השונות שבו מלאות בסתירות.
זאת, תוך מתן תשומת הלב לאלמנטים המוזיקליים השונים, לרבות צלילי תופים, מיתרים, צפצופים במחשב וכן "מלכודות ג'ונגל".
מעבר לכך, שפילד ביצע השוואות שונות בין הניתוח המוזיקלי של השיר לסיטואציות שונות בחיים עצמם.
הוא סיים באומרו שהרצועה נשמעת "רועשת, דביקה ומגוחכת", אך בעלת רגש מוזיקלי.
בביקורת על אלבום הלהיטים השני של מדונה (2001), מבקרת המוזיקה שרלוט רובינסון מ-PopMatters שיבחה את עבודת ההפקה המוזיקלית של אורביט ברצועה יחד עם רצועות נוספות מ-Ray of Light.
היא הוסיפה כי השירים הם "הוכחה ליכולתו להשתמש בגאדג'טים ובקוסמות אלקטרוניות לא כדי להרחיק את המאזינים, אלא כדי למשוך אותם פנימה".
סטיוארט מקוני מ-Q ביקר את Ray of Light וכתב ש-"Drowned World/Substitute for Love", "מגיח בעצבנות מערפל שלם של דגימות אניגמטיות והקשקושים הנמוכים המהווים את הצד החזק של אורביט [...] פעמוני תפילה מצלצלים במהלך השיר וזאת, בנוסף לכך שהוא מכיל את הסוגה המוזיקלית דראם אנד בייס".
בשנת 2003, מעריצים הצביעו עבור 20 הסינגלים המובילים של מדונה ב-Q, ודירגו את "Drowned World/Substitute for Love" במקום ה-17. בסקירה רטרוספקטיבית של Ray of Light, סטיבן סירס מ-Idolator תיאר את הרצועה כ"פרק הראשון של רומן גדול" שמכתיב את הטון של שאר השירים באלבום.
ברולינג סטון מיקמו את הרצועה במקום ה-20, ברשימת "50 השירים הגדולים ביותר של מדונה" ב-2016, ותיארו אותה כ"בלדה החוקרת התגלות על תהילה ומשפחה".
בעת שדירגה את הסינגלים של מדונה לכבוד יום הולדתה ה-60, ג'וד רוג'רס מטעם הגרדיאן מיקמה את השיר במקום ה-12, וכינתה אותו "מלכותי, משקף ומושר בסגנון מאופק עבור מדונה [...] המדיטציה הזו על תהילה עם התייחסות לבאלארד בשם שלו ("Drowned World") נוסקת בשקט ובצורה מדהימה".
בממלכה המאוחדת, "Drowned World/Substitute for Love" הופיע לראשונה במקום העשירי במצעד הסינגלים הבריטי ב-5 בספטמבר 1998. הוא ירד במהרה במצעדים, והיה נוכח בסך הכול במשך תשעה שבועות ב-100 העליונים.
השיר נמכר בסך הכל ב-90,651 עותקים במדינה נכון לאוגוסט 2008, לפי חברת המצעדים הרשמית (OCC).
ביבשת אירופה, "Drowned World/Substitute for Love" נכנס למצעד הסינגלים הספרדי הרשמי ודורג במקום העשירי בתאריך ב-29 באוגוסט 1998. בשבוע שלאחר מכן, הוא עלה למקום הראשון, שם שהה שבוע אחד.
זה היה הסינגל השלישי מ-Ray of Light שהגיע לראש המצעד – והסינגל השביעי של מדונה שעשה זאת בסך הכול - לאחר ש-"Frozen" ו-"Ray of Light" עשו זאת כאשר הופצו קודם לכן.
באוסטריה, השיר הגיע למקום ה-34, ונשאר במצעד במשך שבוע אחד בלבד.
בשווייץ, הוא הגיע למיקום השיא שלו כאשר דורג במקום ה-31 בשבוע השני ליציאתו, ונשאר במצעד במשך חמישה שבועות בסך הכול.
השיר זכה להצלחה רבה יותר במצעד הסינגלים הצרפתי, שם הופיע לראשונה במקום ה-88 ועלה בהדרגה, כאשר דורג לבסוף במקום ה-42 ונשאר במצעד במשך 17 שבועות בסך הכול.
בהולנד, השיר הופיע לראשונה במקום ה-63, ועלה למקום ה-43 למשך שבוע אחד.
בשוודיה, השיר הופיע לראשונה במקום ה-41 אך ירד למקום ה-57 בשבוע הבא.
באוסטרליה, "Drowned World/Substitute for Love" הופיע לראשונה במקום ה-74, והגיע בשיאן למקום ה-16 בשבוע שלאחר מכן לפני שיצא מהמצעד.
במצעד הסינגלים של ניו זילנד, השיר הופיע לראשונה במקום ה-30, עד שהגיע בשיאו למקום ה-21, ואז ירד.
כיוון שהשיר לא הופץ באופן רשמי בארצות הברית, הוא לא דורג במצעד הבילבורד הוט 100 או כל מצעד אחר ממצעדי הבילבורד.
עם זאת, הבי-סייד שלו "Sky Fits Heaven" הצליח להגיע למקום ה-41 במצעד שירי הדאנס קלאב האמריקאי, בסיוע הרמיקסים שלו שיצאו במטרה לעזור בקידום שלו.
במצעדי סוף השנה, הצליח "Drowned World/Substitute for Love" להופיע במקום ה-24 במצעד הסינגלים האיסלנדי שפורסם ב-1998. הצלחתו של "Drowned World/Substitute for Love" בישראל לא תועדה מעולם, אך בתקופה בה יצא הופצו הסינגלים הבאים מ-Ray of Light: "" ו-"Nothing Really Matters", שהצלחתם במדינה תועדה באופן חלקי.
הווידאו קליפ הנלווה ל-"Drowned World/Substitute for Love" בוים על ידי וולטר שטרן וצולם ב-26–27 ביוני 1998 במלון קלארידג' ובכיכר פיקדילי בלונדון.
הוא כולל הופעות קמע של אניטה פלנברג וסטיב סטריינג'.
הוא הופץ בספטמבר 1998, ומציג את מדונה עוזבת את ביתה כשצלמי פפראצי רודפים אחריה.
לבושה בשחור, היא כל הזמן רצה, ובורחת גם משאר הידוענים בבר של המלון.
חוץ מזה של מדונה, הפנים של כל השאר מעוותים.
ברצף אחר של הקליפ, מדונה חולפת על פני עוזרת בית מלון שמחייכת אליה.
הזמרת מחייכת כשהבזקי המצלמה כבים; המשרתת בדיוק מצלמת אותה.
מדונה שוב בורחת, רצה כל הדרך הביתה אל זרועות בתה, שרה שהיא "שינתה את דעתה" על היותה ידוענית.
אבל זה לא שלמדונה לא היה ניסיון איתם.
זה יום בחייה של מדונה".
בעל הטור מת'יו רייט מדיילי מירור אמר "אין להכחיש את קווי הדמיון [למותה של דיאנה]", ומצא שזה מגעיל.
בהתחלה, דווח על ידי מגזין בילבורד שהקליפ של השיר יופץ בחנויות בארצות הברית לאחר פרסום הקליפ של "The Power of Good-Bye", אך התוכנית לא יצאה לפועל.
לבסוף הוא נכלל באלבום האוסף והווידאו, The Video Collection 93:99. בשנת 2013, בסקר של לוגו אודות "55 הווידאו קליפים הטובים ביותר של מדונה" דורג הקליפ במקום ה-11. כמו כן, תיארו אותו בסקר כ"כזה המציג את הצדדים המכוערים של הידוענים ואת תופעות הלוואי הכרוכות בכך.
אחת ההצהרות האישיות ביותר של מדונה, והקולות שלה ממש מצמררים".
באופן דומה, כריסטופר רוזה מ-VH1 מיקם אותו בין עשרת "הקליפים הפחות מוערכים בקריירה של מדונה", וכינה אותו "אינטימי" ו"עמוק".
המאנגה כמו גם פרצופיהם המעוותים של הידוענים בקליפ נרשמו על ידי מגזין Dazed כאחד מ"חמשת הרגעים האהובים קהילת המאנגה מווידאו קליפים של מוזיקת פופ".
נכון לאוגוסט 2022 עומד מונה הצפיות של הקליפ על למעלה מ-4 מיליון צפיות.
ב-23 בנובמבר 1998 הופיעה מדונה בתוכנית הטלוויזיה הספרדית, El Séptimo de Caballeria , אשר שודרה ב-RTVE וביצעה את "Drowned World/Substitute for Love", יחד עם שירה הנוסף "The Power of Good-Bye".
שלוש שנים מאוחר יותר, מדונה קראה לסיבוב ההופעות העולמי שלה "Drowned World Tour" על שם השיר, וביצעה אותו כשיר הפתיחה.
היא נכנסה לבמה בין אדים של קרח יבש, לבושה בחולצה שחורה ללא שרוולים, עליונית מוצלבת עם שרוול רשת אחד, מכנסי ג'ינס עם רוכסנים ורצועות עור, קולר משובץ וחצאית משובצת וביצעה את השיר בעמידה על במה גבוהה.
במהלך אותו סיבוב ההופעות, נעשה שימוש במילים האחרונות מהשיר ("עכשיו, אני מגלה ששיניתי את דעתי/זוהי הדת שלי") בסיום הביצוע של "Ray of Light".
ההופעה בפאלאס של אובורן הילס באובורן הילס, מישיגן ב-26 באוגוסט 2001, יצאה לאור כחלק מאלבום ההופעה והווידאו, Drowned World Tour 2001, שיצא לאור ב-13 בנובמבר 2001. מייקל האברד מ-MusicOMH הפנה ביקורת חיובית כלפי ההופעה, ואמר שהיא "יפה".
ג'ושוע קלובר מ-Spin תיאר את הגעתה של מדונה במהלך ההופעה כ"[הזמרת] לוקחת את מלחמת הסטייל לבמה".
במהלך סיבוב ההופעות השביעי של מדונה, "Confessions Tour" ב-2006, מדונה התיישבה על אמצע הבמה וביצעה גרסה אקוסטית ומופשטת של "Drowned World/Substitute for Love".
הצטרף אליה יצחק סינואני מבית המרכז לקבלה בלונדון, שגם נכח מוקדם יותר במופע לביצוע השיר "Isaac".
בכתבה שפרסם בפיצ'פורק מדיה, סטיבן דיזנר החמיא לשירתה של מדונה, ואמר כי "יש לה טווח עמוק ולבבי יותר שעובד בצורה הטובה על בלדות כמו 'Drowned World/Substitute for Love'".
השיר לא נכלל בספיישל הטלוויזיוני של NBC, , ששודר ב-22 בנובמבר 2006, אך הוא נכלל במהדורת ה-DVD שהופצה לאחר מכן ברחבי העולם.
הרצועה בוצעה במהלך ההופעה שאירעה בלונדון במהלך סיבוב ההופעות, "Rebel Heart Tour", ב-2 בדצמבר 2015, ב-O2 ארנה, לזכרו של קולינס, שנפטר שנתיים קודם לכן.
בשנה שלאחר מכן, נכללה הרצועה כחלק מרשימת השירים של המופע שלה "Madonna: Tears of a Clown" במלבורן, אוסטרליה.
ההופעה החלה כאשר מדונה עמדה על הבמה, בתחפושת של ליצן המורכבת משמלה מנופחת, המורכבת מצבעים ורודים וצהובים, כשהיא רוכבת על תלת-אופן.
הקרדיטים מותאמים מהערות האלבום של Ray of Light.
אזורתאריך יציאהפורמטחברת תקליטיםמקורכלל העולם24 באוגוסט 1998תקליט 7 אינץ' • תקליט 12 אינץ'האחים וורנר • מאבריק
Drip (בעברית: טפטוף) הוא סינגל שהוקלט על ידי הראפרית האמריקאית קארדי בי, בשיתוף מיגוס, מתוך אלבום הבכורה שלה, Invasion of Privacy.
השיר יצא לאור ב-4 באפריל 2018, כסינגל השיווקי הראשון מתוך האלבום.
עם יציאתו נכנס השיר אל המקום העשרים ואחת במצעד הבילבורד הוט 100, והשלישי במצעד שבניו זילנד.
השיר נכתב על ידי קארדי בי, קוואבו, אופסט, טייקאוף ויהושע קרוס, והופק על ידי קסיוס ג'יי ונונסטופ דה איטמן.
בשיר מתארח בשנית הראפר אופסט, אשר התארח גם בלהיט הראשון של קארדי, "Lick".
עם השיר הופיעה קארדי בסאטרדיי נייט לייב, ביחד עם עוד כמה שירים מתוך האלבום.
טרם הוציאה את הווידאו קליפ המלא של השיר, העלתה קארדי בי לערוץ ה-Vevo שלה את האודיו של השיר, המציג את עטיפתו של הסינגל.
האודיו זכה לוויראליות רבה, ונכון לדצמבר 2019, מונה הצפיות שלו עומד על כ-75 מיליון צפיות.
בספוטיפיי צבר השיר למעלה מ-135 מיליון השמעות בסך הכול.
בארצות הברית הצליח השיר להגיע למקום ה-21 במצעד הבילבורד הוט 100.
מדינהתוארמכירותארצות הברית (RIAA)פלטינה1,000,000קנדה (Music Canada)זהב40,000 מכירות + הזרמת מדיה בלבד
"Dress You Up" (בעברית: "לְהַלְבִּישׁ אוֹתְךָ") הוא סינגל של הזמרת-יוצרת האמריקאית מדונה מתוך אלבומה השני, Like a Virgin.
השיר יצא כסינגל האחרון מהאלבום ב-24 ביולי 1985, בהוצאת חברות התקליטים וורנר רקורדס וסייר רקורדס.
השיר הגיע למקום החמישי במצעד הבילבורד הוט 100.
השיר נכתב על ידי אנדראה לרוסו ופגי סטנזיאלה והופק על ידי נייל רוג'רס.
אף על פי שמדונה לא כתבה את השיר בעצמה היא אהבה את המילים שלו ולכן החליטה להכניס אותו לאלבום.
מבחינה מוזיקלית השיר הוא שיר דאנס-פופ.
מבחינת מכשור בשיר יש שילוב של תוף וגיטרה, כולל סולו גיטרה של מפיק השיר.
מילות השיר הן מילות מטאפוריות שמשוות אהבה ותשוקה להלבשה ואופנה.